cyanic-selkie/wikianc huggingface dataset:
Rūdijs Dauvens
Biogrāfija
1979. gadā uzvarējis Nīderlandes junioru šaha čempionātā U20 vecuma grupā. Tajā pašā gadā ieņēmis 4. vietu Pasaules junioru šaha čempionātā Norvēģijā. Divas reizes pārstāvējis Nīderlandi Eiropas junioru šaha čempionātos U20 vecuma grupā (1980, 1981). 1988. gadā Hilversumā uzvarējis Nīderlandes šaha čempionātā. 1989. gadā Lugāno dalījis 3. vietu starptautiskajā šaha turnīrā Lugano Open. Pārstāvējis Nīderlandes komandu Pasaules šaha olimpiādē, kurā piedalījies 1988. gadā un komandu vērtējumā izcīnījis bronzas medaļu. Par panākumiem turnīros FIDE 1986. gadā Dauvenam piešķīrusi starptautiskā meistara (IM) nosaukumu.
Kopš 1990. gadu sākuma nav vairs atkārtojis savus labākos sasniegumus šaha turnīros, kuros, gadiem ejot, piedalījies aizvien retāk.
Tatjana Sorina
Tatjana Sorina (ru; dzimusi Aļošina (ru) Tjumeņā) ir krievu distanču slēpotāja.
Karjera
Pasaules kausa sacensībās debitēja Drammenē ar 45. vietu sprinta kvalifikācijā. Pirmos punktus Pasaules kausa ieskaitē ieguva 2018. gada janvārī Drēzdenē, ieņemot 28. vietu sprintā. 2019.—2020. gada sezonu izlaida bērna piedzimšanas dēļ.
Rivelinu
Brazīlijas futbola izlases sastāvā Rivelinu ir spēlējis 1970., 1974. un 1978. gada FIFA Pasaules kausā. 1970. gada Pasaules kausā Rivelinu ar Brazīlijas izlasi izcīnīja čempionu titulu.
Tatjana Sorina
Karjera
2020. gada novembrī izcīnīja 2. vietu Nordic Opening sacensību kopvērtējumā, kas bija viņas pirmais pjedestāls Pasaules kausa posmos. Pasaules čempionātā pirmo reizi piedalījās 2021. gadā Oberstdorfā un izcīnīja sudraba medaļu stafetē. Individuāli labāko rezultātu sasniedza 10 km distancē brīvajā stilā, ieņemot 5. vietu.
2022. gada ziemas olimpiskajās spēlēs Pekinā, pārstāvot Krievijas Olimpiskās komitejas komandu, viņa izcīnīja zelta medaļu stafetē.
Mšeno
Mšeno ir mūziķa, Friderika Šopēna klavierskolotāja Vojceha Živnija (Wojciech Żywny, 1756 – 1842) dzimtā pilsēta.
Torija Bleka
Šellija Čepmena (en; dzimusi Sietlā), pazīstama ar skatuves vārdu Torija Bleka (en) ir amerikāņu pornoaktrise, atzīta par vienu no pieprasītākajām pornozvaigznēm pasaulē.
Dzimusi Sietlā. Darbojas pornoindustrijā kopš 2007. gada. Viņa bija Penthouse 2008. gada decembra Pet of the Month. Viņa ir pirmā aktrise, kas divus gadus pēc kārtas (2010-2011) atzīta par labāko pornogrāfisko aktrisi AVN balvu pasniegšanas ceremonijā. Tajā nozīmīga bija viņas loma filmā Batman XXX: A Porn Parody (2010), ko atzina par vienu no labākajām šī gada filmām. Kopā piedalījusies vairāk kā 280 filmās.
Up 2 Më
Up 2 Me (stilizēts kā Up 2 Më)ir amerikāņu repera Yeat debijas studijas albums. Tas tika izdots 2021. gada 10. septembrī, izmantojot Interscope Records, Foundation Media un Twizzy Rich. Albumā viesojas kāds reperis SeptembersRich. Albuma galvenais singls Gët Busy tika izdots 2021. gada 1. septembrī, tikai deviņas dienas pirms albuma.
Singli
Albuma galvenais singls "Gët Busy" tika izdots 1. septembrī. Vēl viena albuma dziesma "U Could Tëll" tika iekļauta HBO seriāla Euphoria otrajā sezonā. Dziesmas "Turban" instrumentāls tika iekļauts Nike un Dick's Sporting Goods sadarbības reklāmā.
Kritiskā uztveršana
Savā Washington Post rakstā par Yeat, Kriss Ričardss atzīmēja, ka Yeat "turbānā apmeklē gandrīz katru plaušu, rīkles, mutes un deguna blakusdobumu kaktiņu" un ka "viņa pieeja joprojām šķiet avangarda un izgudrojoša. Atskaņo citplanētiešu murrājumos, it kā viņš izkūst savos ritmos”.
Pitchfork apskatnieks Alfonso Pjērs apgalvo, ka "Yeat iedvesma jūtas tā, it kā tā atsvaidzinoši pārsniedz Whole Lotta Red", vienlaikus piešķirot albumam 6,7/10. Tivo personāls no AllMusic paziņoja, ka "Tas ir smieklīgi, dīvaini un infekciozi, tāpat kā labākais no Up 2 Më. Neparastas producentu izvēles un Yeat mierīgā, bet pārsteidzoši ārpus centra personība padara šīs dziesmas par svaiga gaisa elpu komerciālā repa ainavā. kur mākslinieki un dziesmas dažkārt var justies savstarpēji aizvietojami."
Genius ierindoja "Gët Busy" 18. vietā savā "Genius Community's 50's Best Songs Of 2021" sarakstā. Dziesma tika ierindota arī 81. vietā Pitchfork "100 Best Songs of 2021" sarakstā un iekļauta izdevuma "38 labākās repa dziesmas" sarakstā. 2021. gada saraksts.
Komerciāls sniegums
Up 2 Më ierindojās Billboard 183. vietā, pārdodot 5000 albumam ekvivalentu vienību četrus mēnešus pēc izdošanas.
Skodas rajona pašvaldība
Skodas rajona pašvaldība ir viena no 60 Lietuvas pašvaldībām. Mūsdienās atrodas Žemaitijas novadā, bet līdz 13. gadsimta beigām ietilpa Kursā, pēc 1422. gada Melnas līguma noslēgšanas nokļuva Lietuvas dižkunigaitijas sastāvā. Tā robežojas ar Mažeiķu rajona, Pluņģes rajona un Kretingas rajona pašvaldībām, kā arī Latviju.
Iecavas kauja
Iecavas kauja (de, ru) bija Krievijas Impērijas armijas aizstāvēšanās operācija 1812. gada kara laikā pret Napoleona Lielās armijas Prūšu korpusa uzbrukumu Rīgas virzienā. Kauja notika 1812. gada 19. (7.) jūlijā Iecavas upes krastos.
Konstantīns Meladze
Konstantīns Meladze (ka, ru; dzimis Batumi) ir gruzīnu izcelsmes PSRS un Ukrainas komponists un mūzikas producents.
Iecavas kauja
Stāvoklis pirms kaujas sākuma
1812. gada 24. (12.) jūnijā Napoleona Lielā armija šķērsoja Nemunas upi. Maršala Makdonalda komandētais 10. Prūšu kājnieku korpuss, kurā ietilpa divas kājnieku un viena kavalērijas divīzija - kopā 36 bataljoni (26 000 kājnieki) un 16 eskadroni (3000 jātnieku) iebruka Zemgalē. Prūšu korpusa labais spārns ģenerāļa Kleista vadībā uzbruka caur Skaistkalni, centrs ģenerāļa Grāverta vadībā caur Bausku uz Iecavu, bet kreisais spārns pulkveža Raumera vadībā uz Jelgavu. Krievu armijas daļas atkāpās, neizrādot nopietnu pretestību.
Konstantīns Meladze
Biogrāfija
Konstantīns Meladze dzimis, Batumi, Gruzijas PSR. Dziedātāja Valērija Meladzes vecākais brālis un viņa muzikālais producents. Kopā ar Valēriju viņi darbojās grupā Диалог (Dialog), bet vēlāk abi iesāka solo karjeras. 2000. gadā Konstantīns kopā ar Dmitriju Kostjuku izveidoja grupu VIA Gra. Konstantīns raksta dziesmas priekš Sofijas Rotaru, Valērija Meladzes, grupām БиС (BiS), VIA Gra, Инь-Ян (Iņ-Jaņ) un citiem mūziķiem.
Iecavas kauja
Stāvoklis pirms kaujas sākuma
Gatavojoties Rīgas aizsardzībai, Rīgas kara gubernators Johans fon Esens lika izveidot divas nocietinājumu līnijas - gar Iecavas upi visā tās garumā (t.s "franču skanstis") un starp Ķekavu un Daugavas kreiso krastu. 16. (4.) jūlijā prūšu karaspēks ieņēma Kurzemes guberņas galvaspilsētu Jelgavu, bet 18. (6). jūlijā Bauskas pili. Prūšu avangarda kavalērija devās tālāk uz Iecavu, bet pie Kārļamuižas sastapa krievu pretestību. Šeit krievu kazaki izmantoja savu skaitlisko pārsvaru un mēģināja prūšu kavalēriju atspiest atpakaļ. Prūšu pulkvedis Rēders ātri izveidoja aizsardzības pozīcijas, bet krievi atvilka savas vienības uz Iecavu, kur ieņēma pozīcijas gar Iecavas labo krastu no Cēsnieku mājām gar muižas kungu māju, kaļķu cepļiem, ķestera māju līdz Zellēm.
Kaujas norise
Ģenerālis Grāverts izlēma uzbrukt Iecavai tieši pa Bauskas-Rīgas lielceļu un vienojās ar ģenerāli Kleistu, ka viņa daļas apies krievu pozīcijas no austrumiem. 19. (7.) jūlija rītā viņš pavēlēja sākt krievu aizsardzības pozīciju artilērijas apšaudi un pēc tam Vestfālenes kirasieru pulkam doties uzbrukumā pie Palejas kroga. Sakarā ar krievu karaspēka nikno pretestību, ģenerālis Grāverts nolēma nogaidīt līdz ģenerāļa Kleista vienības pienākšanai.
Konstantīns Meladze
Biogrāfija
Darbojies kā mūzikas producents filmai "Stilīgie" (Стиляги), kā komponists un muzikālais producents filmām Вечера на хуторе близ Диканьки, Сорочинская ярмарка un Золушка.
Iecavas kauja
Kaujas norise
Tālāk cīņas smagums pārvietojās Iecavas baznīcas un mācītājmuižas virzienā. Ģenerāļa F. Lēvisa of Menāra kavalērija pie Grienvaldes šķērsoja Iecavas upi un ieguva divus prūšu lielgabalus. Kauja ar mainīgām sekmēm noritēja līdz pat vakaram, kad ģenerāļa Kleista komandētajām prūšu karaspēka daļām, nākot no Lambartes muižas puses, izdevās aplenkt krievu pozīcijas no austrumiem. Negaidītais uzbrukums krievu karaspēka aizmugurē izraisīja paniku. Lielākā daļa krievu kavalērijas izglābās no gūsta pa Iecavas upes ieleju. Krievu kājnieku vienības bēga pa Grienvaldes ceļu uz Olaini.
Konstantīns Meladze
Privātā dzīve
Konstantīns Meladze apprecējās ar Janu Meladzi (meitas uzvārds — Suma). Viņiem ir trīs bērni: Alise (2000), Lija (2004) un Valērijs (2005).
Iecavas kauja
Sekas
Pēc sakāves Iecavas kaujā, bailēs no Napoleona karaspēka uzbrukuma Rīgai, pilsētas aizsardzības spēju stiprināšanai, naktī uz 24. (12.) jūliju nodedzināja ne tikai Jelgavas, bet arī Pēterburgas un Maskavas priekšpilsētu. Krievijas karaspēks līdz rudenim ieņēma aizsardzības pozīcijas pie Ķekavas un Slokas.
Piemiņa
Kā piemiņa no 1812. gada Iecavas kaujas saglabājās trīs čuguna lielgabalu lodes baznīcas kroga galā un divas baznīcas mūrī. Kritušo karavīru kapi ir pie Iecavas mācītājmuižas vārtiem, Raģu birztalā un pie vecajām vējdzirnavām.
Skadiņi (Kombuļu pagasts)
Skadiņi ir ciems Kombuļu pagastā, Krāslavas novadā. Atrodas 266 km attālumā no Rīgas.
2013. gada NBA drafts
2013. gada NBA drafts notika Bruklinas "Nets" mājvietā Barclays Center Bruklinā, Ņujorkā, ASV. Šajā ceremonijā NBA klubi izraudzījās ASV universitāšu basketbolistus, kā arī citus draftam pieteikušos spēlētājus.
Draftam bija pieteicies arī Latvijas basketbolists Jānis Timma, kuru otrajā kārtā ar 60. kārtas numuru (pēdējo) izraudzījās Memfisas "Grizzlies". Viņš kļuva par trešo latvieti, kas ticis izraudzīts NBA draftā pēc Andra Biedriņa un Dāvja Bertāna.
Upes iela (Jūrmala)
Upes iela ir iela Jūrmalā, Mellužu apkaimē. Upes iela sākas pie Mellužu pludmales un beidzas krustojumā ar Ģertrūdes prospektu. Kopējais ielas garums ir 1250 metri, tā ir klāta ar asfaltbetona segumu, bet mazā posmā no Strauta ielas līdz Vasaras ielai ir grants segums. Ielai ir strupceļš, jo starpā ir dzelzceļa līnija Torņakalns—Tukums II. Ielā kustība norit vienā joslā. Ielā ir savrupmāju un vasarnīcu apbūve.
Ielu savienojumi
Upes iela ir savienota ar šādām ielām:
Tarvas
Tarvas, izloksnē Torvas, ir ciems Alūksnes novada Mālupes pagastā. Atrodas pagasta ziemeļrietumu daļā 4 km no pagasta centra Mālupes, 19 km no novada centra Alūksnes un 221 km no Rīgas.
Apdzīvotā vieta atrodas pie autoceļa V399, Pededzes upes krastā.
Pēteris Šuvalovs
Pēteris Šuvalovs (1827—1889) bija Krievijas Impērijas virsnieks, ierēdnis un diplomāts ķeizara Aleksandra II laikā. Baltijas ģenerālgubernators, Rundāles pils mantinieks. Krievijas Impērijas sūtnis Apvienotajā Karalistē (1874—1879).
Dzīvesgājums
Dzimis 1827. gadā Krievijas Impērijas galminieka Andreja Šuvalova un viņa sievas Teklas, dzimušas Valentinovičas, ģimenē. Pēc Pāžu korpusa beigšanas viņu 1845. gadā iecēla par kornetu Leibgvardes jātnieku pulkā. Piedalījās Krimas karā (1853—1856), pēc kura beigām tika paaugstināts par flīģeļadjutantu un nosūtīts uz Parīzes miera sarunām. 1857. gadā viņu iecēla par Pēterburgas policijas priekšnieku (обер-полицеймейстер) un paaugstināja par ģenerālmajoru, 1860. gadā par Krievijas Impērijas Iekšlietu ministrijas vispārīgo lietu departamenta direktoru, vēlāk par Žandarmu korpusa štāba priekšnieku un Ķeizara kancelejas III, nodaļas vadītāju. Šajā laikā viņš piedalījās arī Baltijas novada zemes reformas komitejas (Остзейский комитет по реформе землевладения в Остзейском крае) darbā. 1864. gadā grāfu P. Šuvalovu paaugstināja par ģenerālleitnantu un iecēla par Baltijas ģenerālgubernatoru un Rīgas kara apgabala pavēlnieku. Viņš izmantoja Rundāles pili kā savu vasaras rezidenci.
1873. gadā P. Šuvalovu nosūtīja uz Londonu diplomātiskām sarunām par Krievijas ķeizara Aleksandra II meitas izprecināšanu karalienes Viktorijas dēlam. 1874. gadā viņu iecēla par Krievijas Impērijas sūtni Apvienotajā Karalistē, kur viņš koordinēja krievu Lielās spēles diplomātiju pret 1876. gadā izveidoto Britu impēriju. 1877. gadā Krievijas Impērija ar 100 000 vīru lielu karaspēku iebruka Balkānos, sākot kārtējo krievu-turku karu. Ar grāfa Šuvalova palīdzību 1878. gadā Berlīnes kongresā tika noslēgts miera līgums, pēc kura Krievijas Impērija ieguva Besarābiju un izpletās Aizkaukāzā, tomēr zaudēja Sanstefano līgumā apsolīto kontroli pār Balkāniem ar Bulgārijas satelītvalsts izveidi.
Krievijas Impērijas augstāko aprindu neapmierinātības dēļ ķeizars Aleksandrs II bija spiests 1879. gadā atcelt Šuvalovu no amata un nosūtīja diplomātiskā misijā uz Berlīni un Vīni. Pēc ķeizara Aleksandra II nogalināšanas 1881. gada martā jaunais ķeizars Aleksandrs III Šuvalovu atsauca no diplomātiskā dienesta un viņš atsāka ierēdņa darbu. 1887. gadā viņš lika veikt Rundāles pils remonta darbus. Miris 1889. gadā Pēterburgā.
Papardes (ciems)
Papardes ir ciems Aizkraukles novadā Pulksteņupītes krastā. Ciems izvietojies novada vidusdaļā, 9 km no novada centra Aizkraukles un 86 km no Rīgas. Netālu no Papardēm atrodas dzelzceļa līnijas Rīga—Daugavpils pieturas punkts Muldakmens.
Šopu salāti
Šopu salāti jeb Bulgārijas salāti (bulgāru, maķedoniešu un serbu: Шопска салата; bosniešu un horvātu: Šopska salata; ro; cs; sq; hu) ir tradicionāli Bulgārijas aukstie salāti, kas ir populāri Balkānos un Centrāleiropā. Tie tiek gatavoti no tomātiem, gurķiem, sīpoliem vai sīpollokiem, svaigiem vai ceptiem pipariem, tradicionāla balta sālītā aitas siera un pētersīļiem.
Šopu salāti uzvarēja 2014. gadā rīkotajā Eiropas Parlamenta konkursā "Eiropas garša".
Valdis Šlakāns
Valdis Šlakāns ( — ) bija Latvijas politiķis. Bijis Ilūkstes un Tukuma apriņķa valdes priekšsēdētājs, 4. Saeimas deputāts, Latvijas Jaunsaimnieku un sīkgruntnieku partijas biedrs.
Biogrāfija
Valdis Šlakāns piedzima. Vadījis lauksaimniecību Kokneses pagastā.
Šlakāns ir bijis Ilūkstes un Tukuma apriņķa valdes priekšsēdētājs. 1931. gadā tika ievēlēts 4. Saeimā no Latvijas Jaunsaimnieku un sīkgruntnieku partijas saraksta. Parlamentā darbojās līdz Ulmaņa apvērsumam 1934. gada maijā. Otrā pasaules kara laikā devās trimdā.
Miris Eslingenē. turpat kremēts.
Zigfrīds Markuss
Zigfrīds Markuss (de, dzimis, miris ) bija ebreju izcelsmes vācu izgudrotājs, viens no pirmajiem automobiļu radītājiem. Konstruējis vairākus ar benzīnu darbināmus automobiļus. Pirmo no tiem izveidojis 1864. gadā, kad dzīvoja Vīnē, Austrijā.
Biogrāfija
Zigfrīds Markuss piedzima 1831. gadā ebreju ģimenē, kas dzīvoja Malhīnē, Mēklenburgas-Šverīnes lielhercogistē. 12 gadu vecumā sāka strādāt par mehāniķa mācekli. 17 gadu vecumā iestājās darbā uzņēmumā Siemens und Halske, kas ražoja telegrāfa līnijas. 1852. gadā pārcēlās uz Vīni, kur strādāja Medicīnas skolas Fizikālajā institūtā sākumā par tehniķi, bet vēlāk par fiziologa un profesora Kārļa Ludviga asistentu. 1860. gadā Markuss atvēra pats savu darbnīcu, kurā gatavoja mehāniskas un elektriskas ierīces. Starp viņa izgudrojumiem bija telegrāfa releju sistēmas uzlabošana, aizdedzes ierīces, spridzināšanas ierīce, kā arī ar benzīnu darbināmi automobiļi.
Sasniegumu noliegšana
Protestējot pret tuvojošos antisemītismu, 1937. gadā Austrijas kustība pret rasu naidu izdeva pastmarku kolekciju par godu ievērojamiem ebrejiem. Zigfrīds Markuss tika minēts kā izgudrotājs, kas radījis ar benzīnu darbināmus automobiļus. 1938. gadā Austrijā norisinājās Anšluss un nākot pie varas nacistiskajam režīmam, ebreju sasniegumi vairs netika atzīti. Otrā pasaules kara laikā pēc Vācijas propagandas ministrijas rīkojuma no vācu enciklopēdijām tika izņemtas norādes par Markusu kā automobiļa izgudrotāju. Viņa vietā par automobiļu izgudrotājiem tika pasludināti Gotlībs Daimlers un Kārlis Bencs. Tika likvidēti pierādījumi, kas varētu liecināt par labu Markusam.
Pašlaik Austrijā pieņemts uzskatīt, ka pirmais Markusa automobilis, kas varēja braukt, ticis radīts tikai 1880. gados. Tomēr ir saglabājušās arī norādes par braukt spējīgu Markusa automobili jau pirms 1870. gada. Encyclopædia Britannica ir norāde uz pirmo Markusa radīto automobili 1864. gadā, kuram nākamais sekojis pēc 10 gadiem.
RenderMan
RenderMan ir 3D fotoreālistiskās vizualizācijas programmatūra. To izveidoja Pixar Animation Studios animācijas studija 1989. gadā, un kopš tā brīža RenderMan programmatūru sāka plaši izmantot vairākas filmu kompānijas. Vizualizēšanai RenderMan pārsvarā izmanto Rejesa algoritmu, tomēr tas ir arī pielāgots staru izsekošanas un globāla apgaismojuma renderēšanas metodēm.
Vēsture
Kaut arī par RenderMan atklāšanu un licencēšanu Pixar Animation Studios publiski paziņoja 1989. gadā, programmatūras pirmsākumi meklējami 1970. gados Jūtas Universitātē, kad Pixar Animation Studios dibinātājs Edvīns Ketmuls rakstīja savu diplomdarbu par renderēšanas problēmām. Vēlāk Ketmuls strādāja Džordža Lūkasa Lucasfilm studijā Kalifornijā ar citiem grafikas pētniekiem, kuru uzdevums bija radīt kinofilmās (daļa no Lucasfilm vēlāk kļuva par Pixar Animation Studios studiju) izmantojamu programmatūru. Lorens Karpenters izveidoja pamatu renderēšanas sistēmai, un Robs Kuks sarakstīja ēnu apakšsistēmu. Pets Henrehens bija galvenais arhitekts, kas bija atbildīgs par visu projektu. Izveidoto renderēšanas algoritmu nosauca par „Reyes” – pirmkārt, jo Karpenteru iedvesmoja gleznaina vieta Kalifornijas piekrastē, kas saucās Rejesa Punkts (Point Reyes), un, otrkārt, jo „Reyes” ir saīsināta frāze „Render Everything You Ever Saw” (lv). Neskatoties uz to, ka RenderMan netika publiski piedāvāts līdz pat 1989. gadam, to izmantoja Lucasfilm studijā dažādu vizuālu efektu un animāciju veidošanai. 1982. gadā, izmantojot RenderMan agrāko versiju, tika izveidots Ģenēzes efekts (Genesis Effect) filmā Zvaigžņu ceļš 2. Mūsdienās RenderMan ir vadošo renderēšanas programmatūru vidū, kuru izmanto labākas animācijas un vizuālo efektu studijas pasaulē.
RenderMan izmantošana kinonozarē
RenderMan izmantots šādās filmās:
Baltā emigrācija
Baltā emigrācija jeb Krievu pirmā viļņa emigrācija (ru, Русская эмиграция первой волны) bija baltās kustības masveida emigrācija no Krievijas, ko izraisīja baltās armijas militārā sakāve gandrīz sešus gadus ilgajā pilsoņu karā. Lielākā daļa emigrantu bija militārpersonas, muižnieki, uzņēmēji, inteliģence, kazaki, garīdznieki, ierēdņi un viņu ģimenes locekļi.
Krievijas revolūcijas rezultātā uz ārzemēm aizbrauca aptuveni 3 miljoni cilvēku. Lielākā daļa no viņiem tika asimilēti mītnes valstīs. Daļa emigrantu atgriezās PSRS (no 1921. līdz 1931. gadam uz KPFSR un citām padomju republikām atgriezās emigranti), bet lielākā daļa baltās emigrācijas bija kategoriski pret atgriešanos un iesaistījās ideoloģiskajā cīņā pret padomju aģitāciju.
Baltā emigrācija Otrā pasaules kara laikā
Otrais pasaules karš sadalīja balto emigrāciju divās nometnēs: provācu (visi, kas piedalījās karā Trešā reiha un tās sabiedroto pusē) un pretvācu (visi, kas piedalījās pretošanās kustībā un simpatizēja PSRS).
Jakovs Movšenzons
Jakovs (Jēkabs) Movšenzons (,, 1864—1919) bija Daugavpils ebreju sabiedriskais darbinieks, inženieris un uzņēmējs, Dvinskas pilsētas kolēģijas priekšsēdētājs (1918).
Dzīvesgājums
Kad Sarkanā armija 1918. gada 9. decembrī ieņēma Daugavpili, viņu atcēla no amata un apcietināja un apsūdzēja politiskā apvērsuma veikšanā. 1919. gada 28. martā pēc Stučkas valdības ieceltās pilsētas kara revolucionārās padomes lēmuma viņam piesprieda nāvessodu. Nošauts kopā ar 76 citiem apcietinātajiem.
Apglabāts Daugavpils ebreju kapsētā, kur viņam 1920. gados uzstādīja pieminekli, kas nav saglabājies.
Kīnes Loģistikas universitāte
Kīnes Loģistikas universitāte (de — KLU) ir privāta biznesa augstskola un universitāte Hamburgā, Vācijā. KLU, ko 2010. gadā dibinājis vācu uzņēmējs un miljardieris Klauss Mihaels Kīne (uzņēmumu "Kühne + Nagel", "Hapag-Lloyd" un "Lufthansa" akcionārs), sekmē vispārējo vadību, kā arī operatīvo un piegādes ķēdes vadību. Tās rektors ir Andrēass Kaplans. KLU piedāvā pilnu augstākās izglītības un biznesa vadības izglītības klāstu, sākot no bakalaura un maģistra grādiem, maģistra grāda uzņēmējdarbības vadībā (MBA), līdz strukturētai doktorantūras programmai. Augstskolai finansējumu nodrošina galvenokārt studiju maksa un Kīnes nodibinātais fonds.
Poliporu dzimta
Poliporu dzimta (Bondarzewiaceae) ir sēņu dzimta, kas pieder bērzlapju rindai. Daži poliporu dzimtas sugu veidi ļoti līdzinās piepju rindas sugām, bet tās atšķiras, salīdzinot sporas, kas poliporu dzimtas sugām ir pēc uzbūves tādas pašas kā bērzlapju un pienaiņu ģints sugām. Pēc Dictionary of the Fungi 10. izdevuma (2008) informācijas, dzimta sastāv no 8 ģintīm un 48 sugām.
Mumbajas viesnīca
"Mumbajas viesnīca" (en) ir 2018. gada Indijas, Austrālijas un ASV kopražojuma spraiga sižeta trillera filma, kuras režisors ir Entonijs Marass. Filmā galvenās lomas atveido Devs Patels, Ārmijs Hammers, Nazenīna Bunjadi un Anupams Khers.
Filma stāsta par 2008. gada teroristu uzbrukumu Mumbajā, Taj Mahal Palace viesnīcā.
Filmas "Mumbajas viesnīca" pirmizrāde notika Toronto Starptautiskajā kinofestivālā. Filma saņēma pozitīvas kritiķu atsauksmes.
Ceipu upurozols
Ceipu upurozols ir dižozols, parastais ozols (Quercus robur), kas aug Valmieras novada Mazsalacas pagastā, ap 5 km no Mazsalacas pie ceļa V164 (Mazsalaca–Ramata), iepretim Jaunceipu mājām, laukā.
Valsts nozīmes arheoloģijas piemineklis (VKPAI 2461) un dižkoks. Izcils, ainavisks ozols. Saukts arī par Zviedru Ķēniņa ozolu. Stumbra apkārtmērs 7 m, augstums 18 m, vainaga projekcija 420 m2, vecums ap 250 gadu. Piederīgs ne tikai kulta kokiem, bet arī tā sauktajai Zviedru koku grupai. Pie ozola atrodas liels granīta laukakmens, kur padomju laikos atradusies plāksne ar uzrakstu „Ceipu Upurozols. Šeit 1919. gada maijā cīņā pret baltgvardiem kritis Mazsalacas strādnieku deputātu padomes loceklis Eduards Sīpols (1899–1919)”.
Heliotropi
Heliotropi (Heliotropium) ir skarblapju dzimtas ģints, kurai pieder aptuveni 300 sugas. Tās izplatītas gan tropu, gan mērenajā joslā, savukārt vairākas heliotropu sugas tiek kultivētas un ir iecienīti dārza augi vai telpaugi.
Nosaukums
Ģints latīniskais nosaukums atvasināts no grieķu vārdiem helios ("saule") un trepein ("griezt"), atspoguļojot senu priekšstatu, ka heliotropu ziedi griežas līdzi Saules ritējumam.
Apraksts
Raksturīgākās pazīmes ir apmatots stublājs un lapas. Ziedi violeti, zili, balti vai dzelteni, izkārtoti rituļveida pakāpeniski noziedošās vienpusējās ziedkopās. Kauslapas un vainaglapas pa 5, saaugušas. Apputeksnē kukaiņi.
Audzēšana un sugas
Vairāki heliotropi ir pazīstami dārza ziedi, starp tiem arī dārza heliotrops (H. arborescens) un H. peruvianum. Atsevišķas sugas, kā piemēram, Indijas heliotrops (H. indicum), tiek uzskatītas par indīgām.
Zemāk norādītas atsevišķas, visplašāk pazīstamās heliotropu sugas:
Bonobo (mūziķis)
Saimons Grīns (en; dzimis ), plašāk pazīstams kā Bonobo, ir britu mūziķis, producents un diskžokejs, kurš pārsvarā darbojas Losandželosā, ASV.
Aleksandrs Poups
Aleksandrs Poups (en; dzimis, miris ) bija 18. gadsimta angļu dzejnieks un tulkotājs. Pazīstams ar savu satīrisko dzeju, kā arī Homēra tulkojumiem angliski. Viens no visvairāk citētajiem autoriem angļu literatūrā.
Skaistas stacija
Skaistas stacija ir ciems Kalniešu pagastā, Krāslavas novadā. Atrodas 279 km attālumā no Rīgas.
Ciema apkārtnē atrodas ūdenstilpes Calms, Rūbežnīks. Valsts aizsargājamie kultūras pieminekļi ciema apkārtnē: Andžānu apmetne.
Slava (pilsēta)
Slava, vēsturiski arī Šlava ir pilsēta Polijas rietumos, Lubušas vojevodistē. Līdz 1945. gadam atradās Vācijā, bet, pamatojoties uz Jaltas un Potsdamas konferenču lēmumiem, pilsēta tika piešķirta Polijai, bet vācu iedzīvotāji padzīti. Kūrortpilsēta pie Slavas ezera.
Aleksandrs Aleksandrovs (šahists)
Aleksandrs Aleksandrovs (ru; 1918, Petrograda, Krievijas PFSR -, Rīga) bija Krievijā dzimis padomju partijas darbinieks, kas aktīvi piedalījās Latvijas šaha dzīvē.
Biogrāfija
Aleksandrs Aleksandrovs dzimis strādnieku ģimenē. Piecpadsmit gadu vecumā uzsācis darba gaitas Kozicka rūpnīcā. Ātri parādījis savas organizatoriskās spējas, izvirzoties arodbiedrības un komjaunatnes darbā. 1946. gadā Aleksandrovu, kas tolaik strādāja par komjaunatnes Omskas apgabala otro sekretāru, pārcēla darbā uz Latviju. Viņš strādāja par Latvijas komjaunatnes kadru un organizatoriskā darba nodaļas vadītāja vietnieku, vēlāk par otro sekretāru. No 1953. gada tika pārcelts darbā Latvijas Komunistiskās partijas Centrālās komitejas (CK) aparātā, bet 1963. gadā strādājis Latvijas PSR celtniecības ministrijā. No 1964. gada līdz aiziešanai pensijā strādājis Latvijas PSR Ministru Padomes lietu pārvaldes aparātā. Apbalvots ar diviem Darba Sarkanā Karoga ordeņiem un ordeni «Goda Zīme».
Šahists
Visu mūžu Aleksandrs Aleksandrovs aizrāvās ar šahu un bija sasniedzis labu spēles līmeni. 1946. gadā, drīz pēc savas ierašanās Rīgā, viņš ļoti pārliecinoši uzvarēja Friča Apšenieka memoriālā, kurā spēlēja daudzi spēcīgi tālaika Latvijas šahisti. 1947. gadā Aleksandrovs izcīnīja otro vietu Latvijas šaha čempionātā un ieguva tiesības piedalīties PSRS šaha čempionāta ceturtdaļfinālā Tbilisi. Šajā atlases turnīrā viņam neizdevās parādīt labu rezultātu, tomēr jāatzīmē Aleksandrova neizšķirts ar turnīra uzvarētāju un nākamo Pasaules čempionu šahā Tigranu Petrosjanu. Lai gan vēlākajos gados vairs nesanāca veltīt šaham daudz laika, tomēr 1955. gadā Latvijas un Krievijas šahistu mačā Aleksandrovs pieveica pazīstamo lielmeistaru Viktoru Korčnoju. 1957. gadā Aleksandrovs bija Rīgas šaha komandas sastāvā, kad tā Itālijā spēlēja ar dažādu pilsētu komandām. Kā prominenta toreizējās valdības amatpersona Aleksandrovs aktīvi atbalstīja žurnāla «Šahs» izdošanu (no 1959. gada - latviešu valodā, no 1960. gada - krievu valodā).
Velsas regbija izlase
Velsas regbija izlase ir komanda, kas pārstāv Velsu starptautiskās regbija spēlēs. Velsas izlase ir piedalījusies visos Pasaules kausa regbijā finālturnīros. Labākais rezultāts tika sasniegts pirmajā kausa izcīņā 1987. gadā, kad Velsa izcīnīja 3. vietu. 2011. gada Pasaules kausā Velsa vēlreiz iekļuva pusfinālā, bet zaudēja gan tajā, gan spēlē par bronzas medaļām, iegūstot 4. vietu. Velsas izlase piedalās ikgadējā Sešu nāciju čempionātā (agrāk tika saukts par Mājas nāciju čempionātu un Piecu nāciju čempionātu), kas ir augstākā līmeņa regbija izlašu sacensības Eiropā.
2019. gada augustā Velsas izlase pirmo reizi kļuva par pasaules ranga līderi.
Tīšs Benots
Tīšs Benots (nl; dzimis ) ir Beļģijas šosejas riteņbraucējs, kurš pārstāv UCI WorldTeam komandu .
Lotto–Soudal
Benots par profesionāli kļuva 2015. gadā Beļģijas UCI Pasaules tūres komandā Lotto–Soudal, iepriekš 2013. un 2014. gadā pārstāvot komandas U23 sastāvu un 2014. gada rudenī vairākās sacensībā stažējoties galvenajā komandā.
Benots jau pirmajā sezonā uzrādīja augstus rezultātus, iegūstot piekto vietu Flandrijas tūrē. Sezonas gaitā viņš guva panākumus arī daudzdienu sacensībās, izcīnot otro vietu kopvērtējumā aiz Grega Van Avermāta 2015. gada Tour of Belgium. Benots trīs reizes finišēja pirmajā desmitniekā Critérium du Dauphiné posmos. 2015. gadā atzīts par daudzsološāko talantu Beļģijas Gada balvā sportā.
2018. gada 3. martā uzvarēja Strade Bianche sacensībās.
Team Sunweb
2019. gada augustā Benots parakstīja divu gadu līgumu ar  sākot ar 2020. gadu.
Jumbo–Visma
2021. gada decembrī pievienojās  komandai, parakstot divu gadu līgumu.
Personīgā dzīve
Benots studējis ekonomiku Gentes Universitātē.
Tīša beļģiem neierastais vārds atvasināts no viņa vecāku iemīļotās amerikāņu dziedātājas un dziesmu autores Tišas Inohosas.
Hoseba Lorente
Hoseba Lorente Etkari (eu, dzimis ) ir basku tautības bijušais Spānijas futbolists, centra uzbrucējs. Lorente ir slavens ar to, ka spēlējot Real Valladolid pret RCD Espanyol viņš iesita ātrākos vārtus Spānijas "La Liga" vēsturē — 7,82 sekundes pēc spēles sākuma.
Obas līcis (Krievija)
Obas līcis (ru, yrk — ‘zemesragu upes līcis’ vai Неро яв’ нялпэй — ‘vītolu jūras līcis’) ir Obas upes grīvlīcis jeb estuārs Karas jūras dienvidu krastā Krievijas Jamalas Ņencu autonomajā apvidū. Austrumos to norobežo Gidanas un Tazas pussalas, rietumos — Jamalas pussala. Līcis ir 800 km garš un ir pasaulē garākais upes estuārs. Austrumos piekļaujas 300 km garais Tazas līcis, pa kuru ietek Tazas upe. Citas lielākās līcī ietekošās upes ir Nadima un Nida. Lielāko daļu gada līcis aizsalis, atbrīvojas no ledus jūlijā, aizsalst oktobrī. Kuģojams visā garumā. Lielākās apdzīvotās vietas krastos ir dabasgāzes ieguves rotācijas ciemati Jamburga un Sabeta, kā arī pastāvīgi apdzīvotie ciemi Novijporta, Nida, Sjojaha, Tadobjajaha.
Justuss fon Lībigs
Justuss brīvkungs fon Lībigs (de; dzimis, miris ) bija vācu ķīmiķis. Devis būtisku ieguldījumu organiskās ķīmijas attīstībā, viens no agroķīmijas pamatlicējiem. Gīsenes (no 1824. gada) un Minhenes Universitātes (no 1852. gada) profesors. Bavārijas Zinātņu akadēmijas prezidents (no 1860. gada). Daudzu izcilu ķīmiķu, to skaitā Jelgavā dzimušā Kārļa Šmita, skolotājs.
Skangaļi (Sakstagala pagasts)
Skangaļi ir ciems Sakstagala pagastā, Rēzeknes novadā. Atrodas 230 km attālumā no Rīgas.
Apdzīvotā vieta atrodas pie autoceļa A12.
PAS Lamia 1964
PAS Lamia 1964 ir Grieķijas futbola klubs no Lamijas. Klubs ir dibināts 1964. gadā, pašlaik spelē Grieķijas Superlīgā. Komanda savas mājas spēles aizvada Lamijas pašvaldības stadionā, kura ietilpība ir 5500 vietu. 2017. gadā pirmo reizi iekļuva Superlīgā, debijas sezonā izcīnīja 13. vietu.
Autoceļš M7 (Baltkrievija)
Autoceļš M5 Minska—Lietuva ir Baltkrievijas maģistrālais ceļš. Autoceļš ir daļā no Eiropas maršruta E28, un B atzars Viseiropas koridoram IX. Autoceļš ir aptuveni 139 kilometrus garš. Tas sākas šķērsojumā ar M9 (Minskas apvedceļš), un pirmie 47 autoceļa kilometri dublē M6 maršrutu. Netālu no Valožinas tas atzarojas no M6 un aiziet ziemeļrietumu virzienā gar Ašmjaniem uz robežu ar Lietuvu. Lielākās apdzīvotās vietas M7 tuvumā ir Minska, Valožina, Ašmjani un Astravjeca.
Alekss Cille
Alekss Cille (dzimis ) ir bijušais profesionālais Šveices šosejas riteņbraucējs. 1990. gados viņš bija viens no labākajiem pasaules riteņbraucējiem, uzvarot 1996. un 1997. gada Vuelta a España, ieņemot otro vietu 1995. un 1999. gada Tour de France. 1996. gadā viņš kļuva par pasaules čempionu individuālajā braucienā.
Ziemeļīrijas sieviešu futbola izlase
Ziemeļīrijas sieviešu futbola izlase ir nacionālā sieviešu futbola komanda, kas pārstāv Ziemeļīriju starptautiskās futbola sacensībās. Izlasi pārvalda Ziemeļīrijas Futbola asociācija.
Alekss Cille
Karjeras sākums
Viņa tēvs, kurš bija iegādājies riteņbraukšanas ekipējumu, pēc atgriešanās Šveicē mudināja dot riteņbraukšanai vēl vienu iespēju. Pēc vairākiem veiksmīgiem amatiera karjeras gadiem, 1991. gadā Cille kļuva par profesionāli. Viņš uzsāka pārrunas ar bijušo Šveices komandas Helvetia sporta direktoru Paulu Kēli, kurš tomēr izvēlējās parakstīt līgumu ar Lorānu Difo.
Ziemeļīrijas sieviešu futbola izlase
Komanda vēl ne reizi nav kvalificējusies FIFA Pasaules kausa sievietēm finālturnīram. Pirmo reizi Eiropas čempionāta finālturnīrā spēlēja 2022. gada čempionātā Anglijā. Izlase kvalificējās, play-off spēlēs pārspējot Ukrainas izlasi. Finālturnīrā zaudēja visās trīs grupu turnīra spēlēs un izslēgšanas spēlēs neiekļuva.
Alekss Cille
Karjeras sākums
Cille pēc tam vērsās pie Manolo Saisa, bet atkal tika atraidīts vairāku iemeslu dēļ, viens no kuriem bija tāds, ka viņš neparakstīja līgumus ar sportistiem, kuri nēsāja auskarus. Tomēr Saiss tika pārliecināts un Cille tika pieņemts kā stažieris ONCE komandā Volta a Catalunya sacensībām. Velobraucienā viņš veica daudzus uzbrukumus un finišēja trešajā vietā. Saiss atmaiga un 1991. gada septembrī Cille parakstīja savu pirmo profesionālo līgumu. He remained with ONCE until 1997. Vairums komandas braucēju bija spāņi. Pievienojoties komandai, Cille runāja tikai Šveices vācu valodas dialektā, bet jau pēc 1993. gada Vuelta a España viņš atbildēja uz žurnālistu jautājumiem spāniski.
Festina afēra
1998. gadā Cille pievienojās Festina komandai. Komandu izslēdza no 1998. gada Tour de France par dopinga pārkāpumiem, kas vēlāk tika zināms kā Festina afēra. Pieci Festina braucēji, ieskaitot Cilli atzinās EPO lietošanā. Cille izteicās, ka to lietojis, lai apmierinātu sponsorus. Viņš arī pieminēja, ka policijas nopratināšanas laikā viņam tika atņemtas brilles. 1998. gada 28. novembrī analīzes uzrādīja, ka Cilles hematokrita līmenis bija 52,3%, kas par 2,3% pārsniedza normu.
1999–2004
Viņa karjera sakrita ar pieckārtējā Tour de France uzvarētāja Migela Induraina karjeru. 1999. gada tūrē Cille bija otrais. Viņš uzvarēja Vuelta a España un Tour de Suisse, kā arī atsevišķos Giro d'Italia posmos.
2004. gadā Cille beidza karjeru, oktobrī Vilā sarīkojot svētkus saviem līdzjutējiem.
Griezumā
"Griezumā" (en) ir 2003. gada ASV un Apvienotās Karalistes psiholoģiska trillera filma, kuras režisore ir Džeina Kempione. Filmā galvenās lomas atveido Mega Raiena, Marks Rafalo, Dženifere Džeisone Lī un Kevins Beikons.
Filma stāsta par angļu valodas skolotāju, kura uzsāk attiecības ar detektīvu, kurš izmeklē vairākas slepkavības viņas apkaimē.
Filmas "Griezumā" pirmizrāde notika. Filma izdošanas brīdī saņēma pretrunīgas kritiķu atsauksmes, kritizējot pašu stāstu un tā struktūru, taču slavējot aktierspēli un vizuālo stilu. Laika gaitā filmas vērtējums ir audzis, dēvējot to par vienu no 21. gadsimta labākajām noir filmām, kā arī par meistardarbu.
Vintāža (mode)
Vintāža (no en — vīns noteiktā gadā [vīna termiņš]) — stilizētās tendences modē, it īpaši apģērbu un sadzīves priekšmeti, kas ir domāti veco paaudžu un laikmetu modes atdzimšanai.
Pastāv arī tirdzniecības tīkli, tostarp interneta veikali, kas specializējas antikvāru un vintāžas lietu pārdošanā.
Apraksts
Nosaukuma "vintāža" piederēja vīndaru leksikai un apzīmēja augstas kvalitātes vīnu, kas gadu desmitiem tika uzturēts ideālos apstākļos. Šis vārds tika saprasts kā neticama garša, ekskluzivitāte un, pats galvenais, neiespējamība izgatavot ko līdzīgu. Šodien vintāža nozīmē reti sastopamus priekšmetus modes un stila pasaulē.
Par "vintāžu" modē un dizainā parasti uzskata iepriekšējās paaudzes lietas (ne mazāk kā 30 gadus vecas), kurās ir skaidri redzamas modes īpatnības. Tieši tāpēc vintāžas cienītāji nepārtraukti atsaucas uz 20. gadsimta dažādu desmitgažu modes vēsturi.
Neskatoties uz to, ka pieprasījums pēc vintāžas apģērbiem pastāv kopš 1950. gadu sākuma, vintāžas stils parādījās deviņdesmito gadu sākumā. Pieaugošā sabiedrības interese šim jaunajam virzienam šodien ir kļuvusi par Rietumu kultūras daļu. Lielā mērā tā bija saistīta ar izciliem apģērbiem, izciliem modeļiem un slavenībām, piemēram, Džūliju Robertsu, Renē Zelvēgeri, Kloē Seviņī, Keitu Mosu un citiem. Pēdējais vintāžas apģērbu kā likumīga modes fenomena apstiprinājums bija ASV pirmās dāmas Mišelas Obamas 1950. gadu amerikāņu modes dizainera Normana Norela vakara kleita, kurā viņa atnāca uz Ziemassvētku koncertu Vašingtonā 2010. gada decembrī.
Krievijā atzītais vintāžās apģērbu un aksesuāru cienītājs ir modes vēsturnieks Aleksandrs Vasiļjevs, kura kolekcijā ir simtiem priekšmetu no 18. gadsimta līdz mūsdienām. A. Vasiļjevs sabiedrībā ievieš interesi par vecām lietām un to savākšanu, izmantojot šim nolūkam dažādu pasaules valstu krāmu tirgus.
Mazā eragroste
Mazā eragroste (la) ir graudzāļu dzimtas suga. Savvaļā tā sastopama mērenā un subtropu klimata joslās Eirāzijā. Eiropas ziemeļdaļā, tostarp Latvijā, mazā eragroste ir rets, adventīvs (ievazāts) augs.
Vintāža (mode)
Kritēriji
Galvenais vintāžas lietas kritērijs ir tās vecums. Apģērbi, kas radīti pēdējos 15 gados, tiek uzskatīti par mūsdienīgiem, vecāki par 50 gadiem ir vintāžas. Lietas, kas radītas agrāk, tiek uzskatītas par retro un senlietām. Tradicionāli vintāžas priekšmetu klasifikācija ir sadalīta desmitgadēs.
Mazā eragroste
Latvijā mazā eragroste pārsvarā sastopama valsts vidus un austrumu daļā, kur dažāda lieluma grupas aug smiltājos, ceļmalās un dzelzceļu uzbērumos.
Vizuāli grūti atšķirama no otras Latvijā sastopamās sugas – lielvārpu eragrostes.
Apraksts
Mazā eragroste ir viengadīgs, 8-25 cm garš lakstaugs, kurš veido nelielu, blīvu ceru ar daudziem paciliem vai stāviem stiebriem. Stiebrs ir kails. Viss augs ir pelēcīgs, it kā eļļains; šo iespaidu rada daudzie dziedzermatiņi uz lapām un ziedkopas. Lapas ir 0,2-0,5 cm šauras, mēlītes vietā matiņu pušķis. Skara iegareni olveidīga (ga 5-10 cm), zari atstāv, katrā vārpiņā 8-18 divdzimumu ziedi. Vārpiņas ir 1 cm garas un (līdz) 0,2 cm platas uz ziedkopas ass 2 rindās, ar pelēcīgi violetu nokrāsu. Vārpiņas plēksnes ir īsas, uz šķautnēm ar dziedzeriem. Ārējās zieda plēksne ir 0,15-0,2 cm gara, tās šķautne parasti ir kaila. Bagātīgs dziedzermatojums ir uz vārpiņas kātiņa (ass) tā galā. Akota nav. Auglis ir sīks grauds. Zied no jūlija līdz septembrim.
Rūpēšanās pamati
"Rūpēšanās pamati" (en) ir 2016. gada drāma, kas balstīta uz Džonatana Evisona romānu The Revised Fundamentals of Caregiving. Filmas režisors, scenārija autors un viens no producentiem ir Robs Burnets. Galvenos tēlus atveido Pols Rads, Kreigs Robertss un Selīna Gomesa. Filmas pirmizrāde notika Sandensas kinofestivālā.
Skangeļi
Skangeļi ir ciems Riebiņu pagastā, Preiļu novadā. Atrodas 214 km attālumā no Rīgas.
Ciema apkārtnē atrodas Skangeļu vecticībnieku lūgšanu nams.
Qt
Qt vai QT var būt:
Ervīns Piskators
Ervīns Frīdrihs Maksimiliāns Piskators (de, dzimis, miris ) bija vācu teātra režisors un producents. Kopā ar Bertoltu Brehtu bija t.s. episkā teātra radītājs.
Izvirzījies kā teātra režisors Veimāras republikas laikā. Pēc nacistu nākšanas pie varas emigrēja, iesākumā uz PSRS, kur radīja kinofilmu "Zvejnieku sacelšanās" (Восстание рыбаков), bet vēlāk - uz ASV. Ņujorkā nodibināja "Dramatisko studiju" (Dramatic Workshop), kur viņa audzēkņu vidū bija Harijs Belafonte, Marlons Brando, Tonijs Kērtiss, Tenesijs Viljamss un citi. Makartisma laikā apsūdzēts komunistiskā darbībā, 1951. gadā atgriezās VFR, kur turpināja iestudēt teātra izrādes.
Oja
Oja var būt:
Prenclava
Prenclava (de) ir pilsēta Vācijā, Brandenburgā, Ukermarkas apriņķa centrs pie Ukeras upes, 100 kilometrus uz ziemeļiem no Berlīnes.
Vēsture
Vismaz no 7. gadsimta šajā teritorijā dzīvoja Pielabas slāvi, līdz 12. gadsimtā teritoriju kolonizēja vācieši. Prenclavas vārds, kas radies no slāvu Premyslaw, pirmoreiz rakstos parādījies 1187. gadā. Otrā pasaules kara beigās pilsēta tika spēcīgi nopostīta, un pēc kara to apbūvēja ar standarta blokmājām. Pēc Otrā pasaules kara Prenclava līdz 1991. gadam bija VDR sastāvā.
Cilvēki
Prenclava ir Bādenes princese Amālijas (Amalie von Hessen-Darmstadt, 1754 – 1832), Prūsijas karalienes Frīderikes Luīzes (Friederike Luise von Hessen-Darmstadt, 1751 – 1805), gleznotāja Jākoba Filipa Hakerta (Jacob Philipp Hackert, 1737 – 1807), Hesenes lielhercoga Ludviga I (Ludwig I. von Hessen-Darmstadt, 1753 – 1830) un lingvista Johanesa Šmita (Johannes Schmidt, 1843 – 1901) dzimtā pilsēta.
Vētra Galilejas jūrā
"Vētra Galilejas jūrā" ir nīderlandiešu gleznotāja Rembranta eļļas krāsas glezna, tapusi 1633. gadā. Tā pieder Izabellas Stjuartes Gārdneres muzejam Bostonā, bet 1990. gadā tā tika nozagta un joprojām nav atrasta. Gleznā attēlots Jēzus paveiktais brīnums, nomierinot vētru Galilejas jūrā, kas aprakstīts Jaunās Derības Marka evaņģēlija ceturtajā nodaļā. Tā ir vienīgā Rembranta jūras ainava.
Gleznā redzams arī pats Rembrants, kurš priekšplānā skatās tieši uz skatītāju.
Zādzība
Naktī uz 1990. gada 18. martu zagļi, maskējušies kā policisti, ielauzās muzejā un nozaga 13 mākslas darbus, ieskaitot gleznu "Vētra Galilejas jūrā". To uzskata par lielāko mākslas zādzību ASV vēsturē, un tā joprojām nav atklāta; muzejā joprojām izvietoti tukšie gleznu rāmji to sākotnējās atrašanās vietās.
2013. gada 18. martā FIB paziņoja, ka noskaidrojuši, kas ir atbildīgs par zādzību. Veiktā analīze liek secināt, ka laupīšanu veikusi organizēta noziedznieku grupa. Secinājumi nav publiskoti, jo izmeklēšana turpinās.
Johans Kristiāns Frīdrihs Morics
Johans Kristiāns Frīdrihs Morics (de; dzimis, miris ) bija Vidzemes mācītājs, Rīgas liceja rektors.
Tēvs - kantors Berlīnes Frīdrihsverderes rajonā. Studēja teoloģiju Hallē. No 1766. līdz 1773. gadam - konrektors Tartu. No 1773. līdz 1780. gadam - mācītājs Rengu. No 1780. līdz 1789. gadam - Rīgas Jēkaba baznīcas mācītājs un Rīgas liceja rektors. Licejā ieviesa jaunu mācību plānu un pārvietoja liceja telpas uz jauno ēku iepretim Rīgas pilij. No 1789. līdz nāvei 1795. gadā - mācītājs Tarvastu.
Ideal Home
Ideal Home ir 2018. gada drāma, kuras režisors un scenārija autors ir Endrū Flemings. Galvenos tēlus atveido Pols Rads, Stīvs Kūgans, Elisona Pilla, Džeiks Makdormans un Džeks Gors. Filmas pirmizrāde notika Mardi Gras filmu festivālā.
Erasmuss un Pols ir geju pāris, kam pēkšņi jātiek galā ar 10 gadus veca zēna audzināšanu.
Ekonomisks mats
Ekonomisks mats (en) — ir mats, kura veidošanā iesaistītas uzbrūkošās puses visas figūras, izņēmums var būt karalis un bandinieki to mazkustības dēļ.
Šo terminu ieviesuši šaha problēmisti un tas saistīts ar ekonomijas principa izveidošanos, kas nosaka ka šaha uzdevumā nedrīkst būt nevienas risinājumam nevajadzīgas figūras.
Šaha turnīru praksē ekonomisks mats sastopams reti un, kā likums, galotnē, kad abām pusēm palicis minimāls figūru skaits.
Šārlota Remplinga
Šārlota Remplinga (en; dzimusi Eseksā) ir angļu aktrise.
Šārlotas Remplingas tēvs Godfrijs Remplings bija vieglatlēts, 1936. gada olimpisko spēļu čempions 4×400 metru stafetē, bet māte Izabella Anne — gleznotāja.
Nākamā aktrise bērnību pavadījusi Gibraltārā, Francijā, Spānijā un Anglijā, izglītību guvusi Anglijā un Francijā. Sākotnēji strādājusi par modeli, pirmo reizi kino filmējusies 1965. gadā. Filmējusies vairākos desmitos filmu, no kurām daudzas izpelnījušās atzinību. 2016. gadā tika nominēta Amerikas Kinoakadēmijas balvai par galveno lomu filmā "45 gadi" (2015) kategorijā "Labākā aktrise galvenajā lomā". Par šo lomu Remplinga ieguva Berlīnes starptautiskā kinofestivāla balvu "Sudraba lācis" kā labākā aktrise, kā arī Eiropas Kino balvu.
No 1978. līdz 1998. gadam bija precējusies ar franču mūziķi Žanu Mišelu Žāru.
Putnēdājzirnekļi
Putnēdājzirnekļi (Mygalomorphae — ‘ciršļveidīgie [zirnekļi]’) ir zirnekļu apakškārta (vai infrakārta). Fosilā veidā ir zināma no triasa. No augstākajiem zirnekļiem putnēdājzirnekļi atšķiras ar heliceru ortognatu uzbūvi: nadziņu posmi orientēti paralēli un sakļaujoties paliecas zem bazālā posma. Parasti putnēdājzirnekļi ir lielāki par augstākajiem zirnekļiem, kas tieši ir saistīts ar atšķirībām heliceru uzbūvē. Apdzīvo pārsvarā tropu teritorijas. Pārsvarā klejotāji vai uz kokiem mītošas sugas, dzīvo alās vai no tīmekļa izveidotās cauruļveidīgās mītnēs. Plašāk pazīstamie pārstāvji pieder putnuzirnekļu dzimtai (tarantuli), kas izraisa interesi kā eksotiskie mājdzīvnieki.
Sistemātika
Putnēdājzirnekļus agrāk mēdza dalīt trijās grupās (Nelipoda, Hypodemata un Pycnothelidae). Mūsdienās zināms ap 20 dzimtām, un ir aprakstīts ap 2650 recento sugu.
Nemaņa Matičs
Nemaņa Matičs (sr; dzimis ) ir Serbijas futbolists, Francijas futbola 1. līgas komandas Rennes un bijušais Serbijas futbola izlases pussargs.
Karjeru Matičs sāka Serbijas klubā FK Kolubara, vēlāk pārcēlās uz Slovākijas klubu FC VSS Košice. 2009. gadā Matiču nopirka Chelsea F.C. Pirmajā sezonā sastāva viņš netika un nākamajā sezonā viņu izīrēja SBV Vitesse. 2011. gadā Matičs pārgāja uz S.L. Benfica. Tieši Benfica Matičs kļuva par balsta pussargu. 2012.—2013. gada sezonā Matičs tika atzīts par Portugāles labāko spēlētaju. 2014. gadā Matičs atgriezās Chelsea F.C. Chelsea sastāvā Matičs divas reizes izcīnija Premjerlīgas titulu 2014.—2015. un 2016.—2017. gada sezonā. Kopš 2017. gada Matičs spēlē Manchester United FC
Serbijas futbola izlasē spēlē kopš 2008. gada.
Sasniegumi
Košice
Benfica
Nadīne Fēndriha
Nadīne Fēndriha (de; dzimusi ) ir šveiciešu distanču slēpotāja.
Karjera
Pasaules kausa sacensībās debitēja Davosā ar 22. vietu sprintā. 2016. gada Pasaules U-23 čempionātā izcīnīja sudraba medaļu sprintā. Pasaules čempionātā pirmo reizi piedalījās 2017. gadā Lahti. Komandu sprintā un stafetē ieņēma 7. vietu, bet individuālajā sprintā un 10 km distancē klasiskajā stilā — 25. vietu. 2018. gada Pasaules U-23 čempionātā, kas norisinājās Gomsā, Šveicē, izcīnīja divas medaļas — sudrabu sprintā un bronzu 10 km distancē klasiskajā stilā.
Piedalījās Phjončhanā. Labāko rezultātu sasniedza komandu sprintā, ieņemot 4. vietu. PK sacensībās Itālijā izcīnīja 2. vietu 10 km distancē klasiskajā stilā, kas bija viņas pirmais goda pjedestāls PK posmos. 2019. gada Pasaules čempionātā labāko rezultātu sasniedza 10 km distancē, izcīnot 5. vietu.
Pirmo uzvaru PK posmos izcīnīja Drēzdenē sprintā. 2021. gada Pasaules čempionātā kopā ar Laurīni van der Grāfu ieguva sudraba medaļu komandu sprintā.
Ortokeratoloģija
Ortokeratoloģija ir tuvredzības korekcijas metode ar speciālām gāzu caurlaidīgām kontaktlēcām, kas tiek lietotas tikai, cilvēkam guļot. Kontaktlēcas nedaudz izmaina radzenes formu un acs optisko stiprumu. Pēc kontaktlēcu izņemšanas ir skaidra redze aptuveni 24—36 stundas. Kontaktlēcas ir jālieto regulāri katru nakti 6—8 stundas. Korekcijas metode ir atgriezeniska un, pārtraucot kontaktlēcu lietošanu, aptuveni nedēļas laikā redze atgriežas sākumstadijā.
Kontaktlēcu veidi
Kopš 20. gadsimta 90. gadiem pieejami kontaktlēcu materiāli ar ļoti augstu gāzu caurlaidību, kas šo metodi padara drošu un ērtu. Gaisa caurlaidība Dk var sasniegt Dk=141 (Boston XO2). Ortokeratoloģijas kontaktlēcas pieejamas ar dažādiem ražotāju un izplatītāju dotiem nosaukumiem — Vision Shaping Treatment VST (Bausch + Lomb), seefree (Hecht Contactlinsen GmbH), Nakts Lēcas (Gallus Optika), OK Lens, EyeDream, MiracLens, DreamLens, i-GO, OVC Overnight Vision Corection, GOV, Wake and See, CRT Corneal Reshaping Treatment (Paragon), u.c.
Darbības mehānisms
Kontaktlēcu speciālais dizains, asaru pievilkšanas spēks un plakstiņa spiediens nodrošina kontrolētas radzenes formas izmaiņas. Izmaiņu apjoms radzenes centrālajā daļā ir aptuveni 7—10 μm (cilvēka mata diametrs ~70 μm). Radzenes centrālā daļa tiek padarīta nedaudz plakanāka, tuvējā perifērija — nedaudz stāvāka. Starp kontaktlēcu un radzeni vienmēr ir jābūt asaru slānim, kas mitrina un aizsargā aci.
Korekcijas iespējas
Objektīvi vislabākie rezultāti ir tuvredzības korekcijai līdz -4,50 dioptrijām, astigmatismam līdz -1,50 dioptrijām. Tālredzības korekcija un augstākas pakāpes tuvredzības korekcija arī ir iespējama, bet rezultāti ne vienmēr būs apmierinoši. Būtiski ir pacienta individuālie acs parametri — acs zīlītes diametrs, asaru pietiekamība, radzenes izmēri, stāvums un ekscentritāte.
Bērzlapju rinda
Bērzlapju rinda (Russulales) ir sēņu rinda, kas pieder himēnijsēņu klasei. Pēc Dictionary of the Fungi 10. izdevuma (2008) informācijas, rinda tolaik sastāvēja no 12 dzimtām, 80 ģintīm un 1767 sugām. 2016. gadā Species Fungorum norādīja uz 13 dzimtām, 117 ģintīm un 3060 sugām, bet 2021. gadā Catalogue of Life atsaucās uz 12 dzimtām, 102 ģintīm un 3268 sugām.
Ietilpstošās dzimtas
(Catalogue of Life 2021. gada sākuma versija):
Daži avoti neiekļauj šai sarakstā kā atsevišķas dzimtas Albatrellaceae (pievienojot to Scutigeraceae dzimtai) un Lachnocladiaceae (pievienojot to Peniophoraceae dzimtai), bet iekļauj Scutigeraceae un Wrightoporiaceae. Tāpat rindā bieži tiek iekļautas ģintis, kurām pašlaik nav noteikta precīza vieta klasifikācijā (t. s. incertae sedis), kā Aleurocystidiellum, Byssoporia, Dentipellopsis, Gloeodontia, Gloeoasterostroma, Gloeohypochnicium, Haloaleurodiscus, Larssoniporia, Perplexostereum, Scytinostromella un Xanthoporus.